Criza politică din Coreea de Sud: Legea marțială - respinsă de Parlament, perspective incerte pentru președintele Yoon Suk Yeol
Legea marțială, decretată în urmă cu două zile de Yoon Suk Yeol, președintele Coreei de Sud, drept o măsură necesară prin prisma amenințărilor nucleare venite dinspre regimul politic de la Phenian, care ar fi avut susținători la Seul, s-a dovedit, potrivit presei sud-coreene, chineze și nipone, drept un act disperat din partea șefului statului, care în ultimele luni, în sondajele de opinie, a scăzut la 20% în topul încrederii din partea cetățenilor.